ประเทศไทย ผลกระทบของแผ่นดินไหวจาก สปป.ลาว เล็กน้อยในพื้นที่อำเภอบ่อเกลือ และอำเภอเชียงกลาง จังหวัดน่าน สาเหตุเกิดจากการเลื่อนตัวของรอยเลื่อนในลาว
ประเทศไทย ผลกระทบของแผ่นดินไหวจาก สปป.ลาว เล็กน้อยในพื้นที่อำเภอบ่อเกลือ และอำเภอเชียงกลาง จังหวัดน่าน สาเหตุเกิดจากการเลื่อนตัวของรอยเลื่อนในลาวนายสมหมาย เตชวาล อธิบดีกรมทรัพยากรธรณี พร้อมด้วยนายสมศักดิ์ ขาวสุวรรณ์ อธิบดีกรมอุตุนิยมวิทยา ร่วมกันแถลงกรณีการเกิดแผ่นดินไหว ขนาด 6.4 บริเวณแขวงไซยบุรี สปป.ลาว เมื่อเวลา 06.50 น. จนเกิดการรับรู้แสงสั่นสะเทือนได้ในพื้นที่ภาคตะวันออกเฉียงเหนือ ภาคเหนือ กรุงเทพมหานครและปริมณฑล ตามด้วยการเกิดอาฟเตอร์ช็อคหลายครั้ง นายสมศักดิ์ ขาวสุวรรณ์ อธิบดีกรมอุตุนิยมวิทยา กล่าวว่า ในประเทศไทยพบมีบ้านเรือนประชาชนเกิดความเสียหายเล็กน้อย อำเภอบ่อเกลือและอำเภอเชียงกลาง จังหวัดน่าน ทั้งนี้ ภาพรวมมีประชาชนรับรู้ถึงแรงสั่นไหวได้ในพื้นที่ภาคเหนือคือ น่าน พะเยา เชียงใหม่ เชียงราย ลำปาง อุตรติตถ์ ลำพูน แพร่ พิษณุโลก บริเวณภาศตะวันออกเฉียงเหนือคือ เลย ขอนแก่น  บริเวณกรุงเทพมหานครและปริมณฑล สามารถรับรู้ได้ถึงแรงสั่นสะเทือนของแผ่นดินไหว ส่งผลกระทบทำให้บ้านเรือนในพื้นที่อำเภอเชียงกลาง มีช่วงเสาและกำแพงร้าว  โรงเรียนตำรวจตระเวนชายแดนเฉลิมฉลองครบรอบ 100 ปี อำเภอบ่อเกลือ จังหวัดน่าน เพดานอาคารถล่มลงมา และบ้านสว้าเหนือ หมู่ 3 ตำบลดงพญา อำบ่อเกลือ จังหวัดน่าน เสาบ้านมีรอยร้าวนายสมหมาย เตชวาล อธิบดีกรมทรัพยากรธรณี กล่าวว่า สาเหตุการเกิดแผ่นดินไหวครั้งนี้เกิดจากการเลื่อนตัวของรอยเลื่อนใน สปป.ลาว ที่วางตัวตามแนวระนาบเหลื่อมขวาเป็นหลัก ส่งผลให้อาคารสูงพื้นที่กรุงเทพมหานครสั่นไหว เนื่องจากการขยายคลื่นแผ่นดินไหวของชั้นดินเหนียวอ่อนหนาใต้กรุงเทพมหานครที่สามารถขยายได้ 2-3 เท่า เบื้องต้นกรมทรัพยากรธรณีได้จัดส่งเจ้าหน้าที่ไปตรวจสอบบริเวณ อำเภอเฉลิมพระเกียรติ จังหวัดน่าน ที่อาจจะมีความเสียหายเกิดขึ้นเช่นกัน เพื่อเก็บข้อมูลความเสียหายและหลักฐานทางวิชาการไปประมวลความรุนแรงประกอบการจัดทำแผนที่ความเสี่ยงภัยแผ่นดินไหวต่อไป